A. T.
A. T. (Arsenal Tallinn) oli Eestis 1920. aastatel arendatud püstolkuulipilduja, mida kasutasid põhiliselt Kaitseliidu piiriäärsed üksused ja Eesti Piirivalve. Seda nimetati ka E. P. (Eesti püstolkuulipilduja) ja PK (Püstolkuulipilduja). Püstolkuulipilduja põhiline konstrueerija oli insener Johannes Teimann. Relvi toodeti kokku umbes 600. Osa neist müüdi Lätile, ning osa 1930. aastate teisel poolel Hispaaniasse, kus need olid Hispaania kodusõjas kasutusel vabariiklaste poolel.